open-index/open-wikipedia-markdown huggingface dataset:
Tangled

**Tangled** voi tarkoittaa ainakin seuraavia:

* *[[Tuhoisa suhde]]* (*Tangled*), yhdysvaltalainen jännityselokuva vuodelta 2001
* *[[Kaksin karkuteillä]]* (*Tangled*), yhdysvaltalainen animaatioelokuva vuodelta 2010
* *[[Tangled (albumi)|Tangled]]*, Jane Wiedlinin musiikkialbumi vuodelta 1990.
Keskijärvi (Korpiselkä)

**Keskijärvi** oli kylä Korpiselän kunnan itäosassa Raja-Karjalassa Viipurin läänissä Suomen Neuvostoliitolle luovuttamalla alueella. Keskijärvi sijaitsi samannimisen Suojoen vesistön latvaosiin kuuluvan järven eteläpuolella lnoin 45 kilometriä Korpiselän kirkonkylästä itään.  Keskijärven naapurikyliä Korpiselän puolella olivat lännessä Yläjärvi ja etelässä Kitilänselkä. Idässä ja pohjoisessa Keskijärvi rajoittui Suojärven kuntaan. Keskijärveltä johti kylätie Kitilänselkään, jossa se yhtyi Ägläjärveltä Yläjärvelle vievään kylätiehen.  

Talvisodan päättäneessä Moskovan rauhassa vuonna 1940 Keskijärvi luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.

## Lähteet
Andien yhteisö

**Andien yhteisö** (, CAN) on Bolivian, Ecuadorin, Kolumbian ja Perun vuonna 1969 muodostama tulliliitto, jonka päämaja sijaitsee Perun pääkaupungissa Limassa. Andien yhteisön maat muodostivat vuonna 2008 Etelä-Amerikan valtioiden unionin yhdessä Mercosurin kanssa.

## Jäsenmaat
Nykyiset jäsenet:
* (1969)
* (1969)
* (1969)
* (1969)
Liitännäisjäsenet:
* (2005)
* (2005)
* (2005)
* (2005)
* (2006)
Tarkkailijajäsenet:
*
Entiset jäsenet:
* (1973–2006), liittyi Mercosuriin.
* (jäsen vuosina 1969–1976, tarkkailijajäsen 1976–2006, liitännäisjäsen 2006)

## Lähteet

## Aiheesta muualla

* Andien yhteisön viralliset sivut
Gordon Haskell

**Gordon Haskell** (27. huhtikuuta 1946  Verwood, Dorset, Englanti – 16. lokakuuta 2020) oli englantilainen muusikko ja lauluntekijä.

## Ura lyhyesti
Uransa alussa Haskell toimi King Crimsonissa basistina, mutta musiikillisten erimielisyyksien takia tiet erosivat pian. Sitten Haskell esiintyi yökerhoissa muun muassa Tanskassa, mutta erityisempää menestystä ei vielä tullut pitkään aikaan. 

Vuonna 2001 Haskell levytti jazz-tyylisen kappaleen *[[How Wonderful You Are]]*, josta vihdoin tuli jättimenestys. Pienestä mainonnasta huolimatta single nousi Englannin singlelistalla kakkoseksi, ja sitä myytiin kaikkiaan yli 400&nbsp;000 kappaletta. Levy-yhtiö East West Records tarjosi Haskellille miljoonasopimusta, ja albumi *[[Harry´s Bar]]* julkaistiin vuonna 2002. Levy nousi myyntilistojen kärkeen sekä Englannissa että Euroopassa. Seuraava levy *[[Shadows on the Wall]]* ei kuitenkaan ollut suuri menestys, ja Haskell piti pitkän tauon, ennen kuin vasta vuonna 2010 julkaisi uuden levyn *One Day Soon*.

## Yksityiselämä
Haskell asui Kreikan saaristossa Välimerellä. Hän muutti Englannista vuonna 2006. Syitä muuttoon oli Haskellin mukaan monia, kuten esimerkiksi korkeat elinkustannukset. Yhdeksi syyksi Haskell mainitsee sen, että hänen maksamiaan veroja käytettiin sotien rahoittamiseen. Lisäksi Haskell kertoi kokeneensa englantilaisen yhteiskunnan liian painostavana. Asuttuaan lyhyen aikaa Kreikassa, hän palasi Britanniaan missä hän esiintyi säännöllisesti. Viimeisen albuminsa *The Cat Who’s Got the Cream* hän julkaisi vuoden 2020 tammikuussa.
## Lähteet

## Aiheesta muualla
* Virallinen kotisivu
Raimo Tiilikainen

**Raimo Taisto Johannes Tiilikainen** (13. huhtikuuta 1939 Helsinki – 18. tammikuuta 2023 Espoo) oli suomalainen upseeri ja kansanedustajana toiminut poliitikko. 

## Työura

Tiilikainen toimi Merivoimien sukeltajakurssin koulutusupseerina ja johtajana vuosina 1962–1967, Miinalaiva ''Keihässalmen'' päällikkönä vuosina 1967–1970, opiskeli Sotakorkeakoulussa vuosina 1970–1973 suorittaen yleisesikuntaupseerin tutkinnon, työskenteli toimistopäällikkönä Merivoimien esikunnassa vuosina 1974–1977, miinalaivueen komentajana vuosina 1977–1980, toimistopäällikkönä Rajavartiolaitoksen esikunnassa vuosina 1980–1988 ja Saaristomeren merivartioston komentajana vuosina 1988–1994. Lisäksi hän toimi Suomen Meripelastusseuran toiminnanjohtajana vuosina 2000-2003.   Sotilasarvoltaan hän oli kommodori. 

Tiilikainen toimi kansanedustajana ajalla 24. maaliskuuta 1995 – 23. maaliskuuta 1999 edustaen Uudenmaan läänin vaalipiiriä ja kuului Ruotsalaiseen eduskuntaryhmään.

Suuren yleisön tietoisuuteen Tiilikainen tuli johtaessaan M/S ''Estonian'' pelastustöitä Saaristomerellä vuonna 1994. Viron presidentti Lennart Meri palkitsi Tiilikaisen Marianmaan ritarikunnan I luokan kunniamerkillä eli suurristillä vuonna 1995.  Vuonna 1997 Suomen Meripelastusseura nimesi Tiilikaisen kunniameripelastajaksi.

## Yksityiselämä

Tiilikainen oli naimisissa Virpi Tiilikaisen kanssa vuodesta 1965 aina kuolemaansa saakka.

Tiilikainen on haudattu Kappelin hautausmaalle Espooseen.

## Lähteet

## Aiheesta muualla
*Raimo Tiilikaisen muistokirjoitus Helsingin Sanomissa
Andreas Nödl

**Andreas Nödl** (s. 28. helmikuuta 1987 Wien, Itävalta) on itävaltalainen jääkiekkoilija, pelipaikaltaan laitahyökkääjä. Hän siirtyi marraskuussa 2013 Itävallan pääsarjassa pelaavaan EC Salzburgiin.

## Ura
Nödl on alun perin Wiener EV:n kasvatti. Hän pelasi kaksi kautta USHL:n Sioux Falls Stampedessa. Kaudella 2005–2006 Nödl oli joukkueensa paras pistemies 58 ottelussa syntyneillä 59 pisteellä ja hänet valittiin myös sarjan tähdistökentälliseen. Philadelphia Flyers varasi Nödlin toisella kierroksella 39. pelaajana vuoden . Kaudeksi 2006–2007 Nödl siirtyi toiseen juniorisarjaan NCAA:han St. Cloud Staten yliopistoon. Hänet valittiin ensimmäisellä kaudella sarjan tulokkaaksi. Hän pelasi seurassa myös seuraavalla kaudella, vaikka pääsi jo Flyersin farmijoukkueeseen Philadelphia Phantomsiin.

Kauden 2008–2009 Nödl aloitti farmissa, mutta hänet kutsuttiin ensimmäistä kertaa NHL-otteluun lokakuussa 2008. Hän debytoi NHL:ssä lokakuun 22. päivä San Jose Sharksia vastaan, ja sai syöttöpisteen Mike Richardsin tekemään maaliin. Ensimmäisen maalinsa hän teki 23. joulukuuta 2008 Ottawa Senatorsia vastaan. Hän pelasi kokonaisuudessaan NHL:ssä 38 ottelua, ja niissä syntyi tehot 1+3=4. Kauden 2009–2010 hän pelasi pääosin AHL:ssä Adirondack Phantomsissa, jossa hän teki 65 ottelussa 34 tehopistettä. Hänet kutsuttiin Flyersiin pudotuspeleihin, jossa hän pelasi 10 ottelua. Flyers eteni aina Stanley Cup -finaaleihin, jotka se hävisi Chicago Blackhawksille.

Kaudella 2010–2011 Nödl vakinnutti paikkansa Flyersissa ja pelasi 67 ottelua ja teki niissä 22 pistettä. Seuraavalla kaudella Nödl ehti pelata Flyersissa 12 ottelua, kun Carolina Hurricanes otti hänet siirtolistalta. Hurricanesissa Nödl pelasi loppukauden aikana 48 ottelua. NHL-kauden 2012–2013 alku viivästyi työsulun takia, ja Nödl lokakuussa 2012 sopimuksen Itävallan pääsarjan HC Innsbruckin kanssa. NHL-kauden alettua Nödl pelasi sekä NHL:ssä Hurricanesissa että farmijoukkue Charlotte Checkersissa. Hän sai loppukaudesta polvivamman ja joutui leikkaukseen maaliskuussa.

Syksyllä 2013 Nödl teki koesopimuksen Sveitsin pääsarjan HC Lausannen kanssa. Hän ei kuitenkaan saanut jatkoa epävarman terveystilanteen takia. Uuden koesopimuksen Nödl teki lokakuussa Kloten Flyersin kanssa. Sekään ei tuottanut jatkoa, mutta lokakuun lopulla Nödl teki marraskuun alkuun kestävän sopimuksen Itävallan pääsarjan Klagenfurtin kanssa. Hän pelasi Klagenfurtissa kuusi ottelua ja siirtyi sen jälkeen EC Salzburgiin.

## Maajoukkueura
Nödl on edustanut Itävallan maajoukkueita. Hän pelasi alle 18-vuotiaiden 1. divisioonan MM-kisoissa kolmesti peräkkäin vuosina 2003, 2004 ja 2005. Hän pelasi nuorten MM-kisoissa vuonna 2004 ja 1. divisioonan nuorten MM-kilpailuissa vuonna 2005. Nödl teki miesten arvokisadebyyttinsä vuonna 2009 Sveitsin MM-kilpailuissa pelaamalla neljä ottelua.

## Tilastot

## Lähteet
Kitilänselkä

**Kitilänselkä** oli kylä Korpiselän kunnassa Raja-Karjalassa Viipurin läänissä Suomen Neuvostoliitolle luovuttamalla alueella. Kitilänselkä sijaitsi Korpiselän itäosassa Ägläjärveltä Yläjärvelle johtavan kylätien varrella, josta Kitilänselän kohdalla erkani kylätie Keskijärvelle. Yläjärvi–Ägläjärvi tie yhtyi Ägläjärvellä Korpiselkä–Suojärvi maantiehen. Matkaa Korpiselän kirkonkylälle on noin 40 kilometriä. Kitilänselän naapurikyliä olivat Keskijärvi ja Yläjärvi pohjoisessa, Ägläjärvi etelässä sekä Haukivaara lännessä.

Kitilänselkää alettiin asuttaa 1700-luvun lopulla, jolloin Ägläjärven kylästä alkoi siirtyä uudisasukkaita pohjoiseen päin.

Talvisodan päättäneessä Moskovan rauhassa vuonna 1940 Kitilänselkä luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.

## Lähteet
Veden desinfiointi auringonvalolla

**Veden desinfiointi auringonvalolla** (SODIS) on veden desinfiointimenetelmä, jossa käytetään ainoastaan auringonvaloa ja muovisia (PET) pulloja. Auringon ultraviolettisäteily hajottaa vedessä olevia haitallisia mikrobeja. SODIS on ilmainen ja tehokas menetelmä hajautuneeseen veden puhdistamiseen ja se vähentää myös ripulitautien ilmenemistä 9–86&nbsp;%. Ultraviolettivaloa käytetään veden desinfioimiseen myös vesijohtoverkoston vedenpuhdistuslaitoksissa.

## Lähteet

## Aiheesta muualla
*  
*
Sleeping Bag

**Sleeping Bag** on blues rock -yhtye ZZ Topin kappale vuodelta 1985. Se julkaistiin albumilla *[[Afterburner]]*. Kappaleesta on tehty myös musiikkivideo. Singlen b-puolena toimi kappale ”Party on the Patio”, joka kuuluu vuoden 1981 albumille *[[El Loco]]*.

## Sisältö
*Kaikki kappaleet kirjoittaneet Billy Gibbons, Dusty Hill ja Frank Beard.
**A-puoli**
#
**B-puoli**
#

## Lähteet
Neljäs sopimus

**Neljäs sopimus** (*The Fourth Protocol*) on 28. elokuuta 1987 ensi-iltansa saanut englantilainen, kylmän sodan henkinen vakoiluelokuva, joka sijoittuu vuoteen 1968. Elokuva perustuu Frederick Forsythin samannimiseen romaaniin, ja sen pääosissa näyttelevät Michael Caine ja Pierce Brosnan.

Elokuva kuvattiin pääasiassa Isossa-Britanniassa, mutta osa sen kohtauksista kuvattiin myös Suomessa muun muassa Rovaniemen maalaiskunnassa ja Kemissä sijaitseva Paattion kartano toimi elokuvassa moskovalaisena datšana. Muita kuvauspaikkoja Suomessa olivat Lehtojärvi, Pohtimolampi, Ounasvaara, Lapin Urheiluopisto ja Melttaus.

Elokuvan toinen päätähti Brosnan esiintyi myöhemmin myös brittiagentti James Bondina elokuvasta *[[007 ja kultainen silmä]]* alkaen.

## Juoni
Suurvaltojen välinen salainen sopimus estää pienten ydinaseiden käytön. Neuvostokenraali Govershin (Alan North) lähettää sopimuksesta piittaamatta kylmän ja määrätietoisen agenttinsa Valeri Petrovskyn (Pierce Brosnan) Yhdistyneeseen kuningaskuntaan määräyksenä räjäyttää pieni ydinpommi Yhdysvaltain ilmavoimien tukikohdan lähellä, minkä seurauksena Yhdysvaltain joukot joutuisivat epäsuosittuina poistumaan maasta ja Nato saattaisi hajota. Pommin osat toimitetaan vaivihkaa maahan yksi kerrallaan.

Britannian turvallisuuspalvelussa vaikeuksiin joutunut agentti John Preston (Michael Caine) saa vihiä suunnitelmasta ja yrittää estää sen. Ennen pitkää sekä britit että venäläiset tulevat hänen tuekseen Petrovskyn pysäyttämiseksi.

## Rooleissa

## Arvioita

*[[Helsingin Sanomat|Helsingin Sanomien]]* Mikael Fränti ei arviossaan vuodelta 1987 tiedä pitäisikö elokuvaan edes suhtautua vakavasti: ”*Neljäs sopimus* on tyhmää ja vastenmielistä kylmän sodan sapelinkalistelua, jonka takana ovat äärimmäisen kylmät ja kyyniset aivot.” Fränti pitää huvittavana muun muassa sitä, että neuvostomajuri on kuvattu homoseksuaaliksi, joka ei uskalla toteuttaa itseään kotimaassaan.

*[[Video-opas|Video-oppaassa]]* vuodelta 1994 Asko Alanen luonnehtii *Neljättä sopimusta* tuttuja vakoilu-uria kulkevaksi vakaaksi perusjännäriksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
Lauri Metsämäki

**Lauri Juhani Metsämäki** (s. 28. helmikuuta 1939 Helsinki) on suomalainen poliitikko. Metsämäki toimi kansanedustajana kolmella kaudella: ensin kaksi kautta ajalla 21. maaliskuuta 1987 – 23. maaliskuuta 1985 ja uudelleen 2. toukokuuta 1996 – 23. maaliskuuta 1999 Matti Louekosken siirryttyä Suomen Pankin johtokunnan jäseneksi. Kansanedustajana hän edusti Uudenmaan läänin vaalipiiriä ja kuului sosialidemokraattiseen eduskuntaryhmään. Ennen kansanedustajuuttaan hän toimi vuosina 1959–1961 varastonhoitajana, vuosina 1962–1964 rakennustyöläisenä, vuosina 1964–1965 kuorma-autonkuljettajana, vuosina 1965–1967 myyntiedustajana, vuosina 1968–1970 kuljetuspäällikkönä, vuosina 1970–1976 puoluetoimitsijana ja vuosina 1980–1996 työeläketarkastajana.

## Lähteet
The Fourth Protocol

**The Fourth Protocol** voi viitata seuraaviin asioihin:

* *[[Neljäs sopimus]]* (), vuonna 1987 ensi-iltansa saanut elokuva
* *[[Neljäs sopimus (romaani)|Neljäs sopimus]]* (), Frederick Forsythin vuonna 1984 julkaistu romaani
* *[[The Fourth Protocol (peli)|The Fourth Protocol]]*, Frederick Forsythin romaaniin perustuva tietokonepeli
Matti Hannola

**Matti Hannola** (s. 12. helmikuuta 1939 Viipuri) on suomalainen maanviljelijä ja poliitikko. Hannola toimi kansanedustajana ajalla 13. maaliskuuta – 26. syyskuuta 1975 noustuaan eduskuntaan edesmenneen Kalevi Huotarin seuraajana. Hän edusti Kymen läänin vaalipiiriä ja kuului Suomen Kansan Yhtenäisyyden Puolueen eduskuntaryhmään.

## Lähteet
Andreas Haider-Maurer

**Andreas Haider-Maurer** (s. 22. maaliskuuta 1987 Zwettl) on itävaltalainen tennispelaaja. Parhaimmillaan hän on ollut ATP-listan sijalla 70 heinäkuussa 2011. Hän ei ole voittanut vielä yhtään ATP-turnausta.

Vuonna 2010 karsintojen kautta Yhdysvaltain avoimiin päässyt Haider-Maurer pelasi avauskierroksella viisieräisen kamppailun maailmanlistan sijalla viisi ollutta Robin Söderlingiä vastaan, mutta hävisi ottelun lopulta luvuin 5–7, 3–6, 7–6(2), 7–5, 4–6. Haider-Maurer pääsi finaaliin kotimaassaan pelatussa Bank Austria-TennisTrophy -turnauksessa. Turnauksen puolivälierissä hän voitti Marin Čilićin ja välierissä Michael Berrerin. Finaalissa hän kohtasi maanmiehensä, Jürgen Melzerin, jolle hän hävisi lopulta erin 7–6(10), 6–7(4), 4–6.

## Lähteet

## Aiheesta muualla

* Andreas Haider-Maurerin kotisivut 
* Andreas Haider-Maurer profiili ATP:n kotisivuilla
Jojolaihduttaminen

**Jojolaihduttaminen** eli **jojolaihdutus** tai **jojo-efekti** tarkoittaa kehon painon toistuvaa laskua ja nousua liiallisen laihduttamisen johdosta. Termiä käytti ensimmäisen kerran Yalen yliopistossa työskentelevä Kelly D. Brownell. Termi kuvaa tilannetta, jossa laihduttaja onnistuu pudottamaan painoaan, mutta ei onnistu säilyttämään pudonnutta painoa. Tämän jälkeen laihduttaja pyrkii jälleen pudottamaan painoa.

## Syitä

Jojolaihduttamiselle on useita eri syitä, mutta useimmiten kierre saa alkunsa siitä, että alun painonpudotus oli liian suuri. Laihduttaja voi kokea ylpeyttä kyvystään pidättäytyä ruuasta, mutta pitkällä aikavälillä äärimmäiset dieetit johtavat masennukseen tai väsymykseen, jotka tekevät ruokavalion jatkamisesta mahdotonta. Lopulta laihduttaja palaa takaisin vanhoihin syömistapoihin.

## Vaikutukset terveydelle

Äärimmäiseen pidättäytymiseen ruuasta pohjautuvat ruokavaliot voivat johtaa paitsi kehon rasvan myös lihasten vähentymiseen. Dieetin päättymisen jälkeen keho voi reagoida ravintoon pyrkimällä varastoimaan energiaa rasvaksi. Tämä voi vaikuttaa kehon lihas-rasva-suhteeseen, joka on yksi merkittävimpiä terveyteen vaikuttavia tekijöitä.

## Lähteet

## Katso myös
* Laihduttaminen
Experiment with MultiMuon Array

**Experiment with MultiMuon Array** eli **EMMA** on rakenteilla oleva maanalainen kosmista säteilyä tutkiva koe. Koeasema sijaitsee noin 75 metriä merenpinnan alapuolella Pyhäsalmen kaivoksessa. EMMA-kokeessa toimivat yhteistyössä Oulun yliopisto, Jyväskylän yliopisto ja Venäjän tiedeakatemia.

## Tutkimus
EMMA-kokeen tarkoituksena on tutkia *polvialueen* (1015 eV – 10ˑ1015 eV) kosmisia hiukkasia. EMMA:n koelaitteisto ei kuitenkaan havaitse suoraan tutkittavia kosmisia hiukkasia, vaan korkea-energisiä myoneita, jotka syntyvät kosmisen hiukkasen vuorovaikuttaessa ilmakehän kanssa.

Primäärisen kosmisen hiukkasen osuessa ilmakehän molekyyliin se hajoaa muiksi hiukkasiksi aiheuttaen Maapallon pintaa päin syöksyvän *ilmasuihkun*. Hyvin lähellä alkuperäisen kosmisen hiukkasen hajoamispistettä syntyy myoneita, joita EMMA:n laitteiston on tarkoitus havaita. Koelaitteistolla voidaan mitata myonien määrää, jakaumaa sekä myonisuihkun saapumissuuntaa.

## Koelaitteisto

EMMA-kokeen koelaitteisto sijaitsee kaivoksessa maan alla, jolloin koelaitteiston yllä oleva paksu kalliokerros suodattaa ilmasuihkun kaikki muut varatut hiukkaset paitsi korkeaenergiset myonit. Myonilla onkin oltava vähintään 45 GeV:n energia tullakseen havaituksi maan alla EMMA-kokeen laitteistolla.

Koeasema koostuu erillisistä ilmaisinyksiköistä, joihin sijoitetaan lankailmaisimia, *limited streamer tube* -tyyppisiä ilmaisimia sekä tuikeilmaisimia Osa yksiköistä on asennettu paikoilleen ja joillakin voidaan jo tehdä mittauksia. 75 metrin syvyydelle sijoitetaan yhdeksän ilmaisinykköä T-kirjaimen muotoiseen kuvioon. Yhden ilmaisinyksikön pinta-ala on noin 15 m² ja kokeen kokonaisilmaisinpinta-ala tulee olemaan noin 130 m². Lisäksi suunnitteilla on rakentaa ilmaisinkokonaisuuteen pari ilmaisinyksikköä lisää ja sijoittaa ne eri kaivoskäytävällä noin 30 metriä yllä mainittua syvyyttä korkeammalle.

EMMA:n käytössä olevat lankailmaisimet olivat aiemmin LEP-kokeen DELPHI-koeaseman käytössä CERNissä. Lankailmaisimissa käytetään argonista ja hiilidioksidista koostettua kaasuseosta. Niiden paikkaresoluutio on noin 1 cm² ja myonin havaitsemistehokkuus 90–95&nbsp;%. Tuikeilmaisimet sen sijaan on rakennettu juuri EMMA-koetta varten ja niiden tehtävänä on mitata hiukkasen tarkka saapumisajankohta muutaman nanosekunnin tarkkuudella parantaen lankakammioiden mittaustuloksia, sillä lankakammiot ovat suhteellisen hitaita ajanmittauksessa. Hiilidioksidikäyttöiset *limited streamer tube* -tyyppiset ilmaisimet ovat peräisin kosmisia hiukkasia tutkineesta Kaskade-Grande-kokeesta ja lankailmaisimien tapaan niilläkin hyvä paikkaresoluutio.

Laitteistolla on mahdollista määritellä suihkun keskikohta paremmalla kuin kuuden metrin tarkkuudella.

## Rahoitus
EMMA-koetta ovat rahoittaneet Euroopan aluekehitysrahasto ja Suomen akatemia.

## Lähteet

## Aiheesta muualla
* EMMA-kokeen kotisivut
Thomas Harris Block

**Thomas Harris Block** (s. 11. helmikuuta 1945) yhdysvaltalainen jännityskirjailija, joka kirjoitti 1980-luvulla monia ilmailuun liittyviä trilleri-bestsellereitä. Blockin teokset sisältävät ainesta jännityksestä, tieteiskirjallisuudesta, mysteerikirjallisuudesta ja vakoilukertomuksista liittyen kylmän sodan henkeen.

## Thomas H. Blockin kirjoittamat jännärit

*Mayday (*Mayday: Thriller*, 1979)  yhdessä Nelson DeMillen kanssa
*Lukittu lentorata (*Orbit*, 1982)
*Pakkolasku (*Forced Landing*, 1983)
*Ilmalaiva yhdeksän (*Airship Nine*, 1984) 
*Kaappaus Kiinaan (*Skyfall*, 1987)
**Open Skies*, ei suomennettu

## Lähteet
Lea Kärhä

**Lea Kyllikki Kärhä** (s. 7. tammikuuta 1939 Hämeenlinna) on suomalainen poliitikko ja varatuomari. Hän teki pitkän työuran vakuutusoikeudessa ja hoiti vuosina 1996–2002 sen korkeinta vakuutusylituomarin virkaa. Kärhä toimi kansanedustajana kaksi vaalikautta vuosina 1983–1991 edustaen Uudenmaan vaalipiiriä ja kuului kokoomuksen eduskuntaryhmään. 

Kärhä suoritti oikeustieteen kandidaatin tutkinnon vuonna 1963 Helsingin yliopistossa ja sai kolme vuotta myöhemmin varatuomarin arvon. Vuodet 1965–1966 hän toimi apulaistoimistopäällikkönä Suomen oikeusministeriössä ja siirtyi sitten vakuutusoikeuden vakuutussihteeriksi. Vuonna 1973 hän eteni nuoremmaksi ja vuonna 1989 vanhemmaksi vakuutustuomariksi. Vakuutusylituomarin virassa hän toimi eduskuntavuosiensa jälkeen 1996–2002.

Lea Kärhä oli Kansaneläkelaitoksen valtuutettuna 1987–1990, presidentin valitsijamiehenä 1988 ja Suomi–Inkeri-seuran puheenjohtajana 1990–1991.

## Lähteet
Sarajevon kansainvälinen lentoasema

**Sarajevon kansainvälinen lentoasema** ()  on Bosnia-Hertsegovinan tärkein kansainvälinen lentoasema, joka sijaitsee noin kuuden kilometrin päässä maan pääkaupungin, Sarajevon, keskustasta.

Daytonin rauhansopimuksen myötä 1969 valmistunut lentoasema on pystynyt vuosi vuodelta kasvattamaan matkustajamääriään ja tarjoamaan parempia palveluita matkustajille sekä lentoyhtiöille.

Vuonna 1996 lentoaseman kautta kulki ainoastaan 25&nbsp;000 matkustajaa, kun kymmenen vuotta myöhemmin lentoasemaa käytti 466&nbsp;186 matkustajaa.

Airports Council International nimesi vuonna 2005 Sarajevon kansainvälisen lentoaseman Euroopan parhaaksi lentoasemaksi alle yhden miljoonan matkustajan sarjassa.

Lentoasema oli Bosnia-Hertsegovinan entisen kansallisen lentoyhtiön B&H Airlinesin solmukohta.

## Historia
Lentoaseman rakentaminen Sarajevoon huomattiin tarpeelliseksi 1960-luvulla. Lentoasema aiottiin rakentaa Sokolaciin, 35 kilometrin päähän Sarajevosta. Ehdotus kuitenkin hylättiin ja lentoaseman rakennustyöt käynnistyivät Butmirissa 1966.

Lentoasema avattiin 2. kesäkuuta 1969 nimellä Ilidžan lentoasema. 1970 lentoasemalta avattiin ensimmäinen kansainvälinen reittikohde Frankfurtiin Saksaan. Näihin aikoihin lentoasema oli kansainvälisistä kohteistaan huolimatta syöttöliikennelentoaseman asemassa, jonka kautta matkustajat lensivät suuremmille lentoasemille Zagrebiin ja Belgradiin. Vuosittaiset matkustajamäärät liikkuivat 70&nbsp;000:n ja 100&nbsp;000:n välillä. Ensimmäinen remontti tehtiin ennen Sarajevon talviolympialaisia vuonna 1984. Remontin yhteydessä lentoasemaa korjattiin ja kiitotietä pidennettiin 200 metrillä.

Bosnian sodan sytyttyä Serbian joukot ottivat lentoaseman haltuunsa 1992 ja vaurioittivat lentoasemaa pahoin. Kesäkuussa 1992 YK otti lentoaseman valvontaansa ja käytti lentoasemaa humanitaarisen avun saattamiseksi sota-alueille. Lentokentällä nähtiin sodan aikana useita murhenäytelmiä, ja serbialaiset ampuivat noin 800 ihmistä heidän yrittäessään ylittää juosten lentoaseman kiitotietä päästäkseen rajan toiselle puolelle. Myöhemmin lentoaseman kiitotien ali kaivettiin tunneli, jota pitkin ihmiset kulkivat toiselle puolelle.

Lentoasema avattiin uudelleen siviilikäyttöön 16. elokuuta 1996. Lentoasemaa on sittemmin remontoitu ja kunnostettu sodan jäljiltä takaisin alkuperäiseen kuntoonsa. Bosnialaiset viranomaiset olivat nimeämässä lentoasemaa vuonna 2005 Bosnia-Hertsegovinan ensimmäisen presidentin, Alija Izetbegovićin mukaan. Nimeäminen kuitenkin estettiin Bosnia-Hertsegovinan korkeimmalta taholta. Korkein taho vetosi uudelleennimeämisen aiheuttavan eripuraa kroaattien, bosnialaisten ja serbien välillä, sillä Izetbegović oli bosnialainen poliitikko ja muslimiaktivisti.

Lentoasemaa aiotaan laajentaa tulevaisuudessa Euroopan jälleenrakennus- ja kehityspankin myöntämällä 25 miljoonan euron lainalla.

## Lähteet

## Aiheesta muualla

* Viralliset kotisivut
Rebecca Bross

**Rebecca Marie Bross** (s. 11. heinäkuuta 1993 Ann Arbor) on yhdysvaltalainen telinevoimistelija, ja 6 kertainen voimistelun maailmanmestaruuskisojen mitalisti.

Bross on ollut Yhdysvaltain naistelinevoimistelijoiden parhaimmistoa Lontoon vuoden 2009 MM-kilpailuista lähtien. 

## Aiheesta muualla
*Profiili FIG:n tietokannassa 
*Brossin virallinen kotisivu
Edward Doll

**Edward ”Ed” Doll** oli yhdysvaltalainen ydinfyysikko, joka osallistui atomipommin kehittämiseen Manhattan-projektissa. Hän toimi läheisessä yhteistyössä eversti Paul Tibbetsin ja tutkaupseeri Jacob Beserin kanssa. Doll oli muun muassa kehittelemässä pommin huippusalaista pienoistutkaa Luis Alvarezin kanssa. Luutnantti Beserin tehtävänä oli pommituslennon aikana tarkkailla sitä, etteivät esimerkiksi japanilaiset tai muuta ulkopuoliset yrittäisi vaikuttaa pommin elektronisiin järjestelmiin.

Ennen hyökkäyslennolle lähtöä Hiroshimaan Doll oli antanut riisipaperille kirjoitetut tiedot pommin sisältämän tutkan käyttämistä radiotaajuusalueista eli frekvenssistä.

Dollin kollega oli myös harvardilainen ydinfyysikko Norman Ramsey.

## Lähteet
* 

### Viitteet
Omaa tietä etsimässä Italiassa, Intiassa ja Indonesiassa

**Omaa tietä etsimässä Italiassa, Intiassa ja Indonesiassa** (*Eat Pray Love*) on philadelphialaisen kirjailija-journalisti Elizabeth Gilbertin omakohtaisiin kokemuksiin perustuva romaani vuodelta 2006. Otava julkaisi kirjan suomeksi 2007.

Teos on julkaistu jo 20 kielellä ja se kohosi Yhdysvalloissa bestselleriksi heti ilmestymisensä jälkeen vuonna 2006. Kirjassa Elizabeth Gilbert päättää lähteä vuodeksi matkalle etsimään itseään. Hän viipyy Italiassa, Intiassa ja Indonesiassa kussakin neljän kuukauden ajan. Italiasta hän etsii nautintoa, Intiasta sisäistä rauhaa ja Indonesiasta kykyä yhdistää nämä kaksi. Kirjassa on 108 lukua, 36 kullekin maalle, intialaisen rukousnauhan japa malan mukaan, jossa on 108 helmeä.

Kirjaan perustuva elokuva *[[Eat Pray Love – omaa tietä etsimässä]]* sai ensi-iltansa vuonna 2010.

## Juoni

Elämässään menestynyt 35-vuotias toimittaja Elizabeth Gilbert yrittää hankkia lasta miehensä kanssa, mutta havahtuu kesken kaiken tajuamaan, ettei oikeastaan tiedä, haluaako hän lasta, haluaako hän miestään ja omakotitaloaan, tai mitä hän niiden sijaan haluaisi. Henkistä romahdusta seuraa avioero, sairastuminen masennukseen, nopea laastarisuhde ja päätös lähteä vuodeksi yksin ulkomaille etsimään itseään ja onneaan. Hän etsii ensin Italiasta nautintoja ja kykyä nauttia, ja lihookin muutaman kuukauden aikana kymmenisen kiloa. Intiaan hän suuntaa ashramiin etsimään itselleen sopivaa hengellisyyttä joogaten ja meditoiden. Indonesiassa hän koettaa löytää tavan yhdistää nämä kaksi, ja löytääkin tasapainon elämäänsä ja jopa suuren rakkauden. 

## Lähteet
Tonttujen kutsu

**Tonttujen kutsu** on Wil Huygenin kirjoittama tonttukirja. Kirjassa tontut, peikot, lumimiehet ja muut metsän olennot kokevat jännittäviä tapahtumia. Kirjan on julkaissut WSOY vuonna 1982 .

*[[Suuri tonttukirja]]* esittää erilaisia tonttuja, kuten kotitonttu, puutarhatonttu, siperiantonttu ja monta muuta, mutta Tonttujen kutsu esittää näiden lisäksi ulkomaalaisia tonttuja, mm Syyrian tontut, Kreikan tontut ja monta muuta.

*[[Tontut (televisiosarja)|Tontut]]*-sarjan toisen tuotantokauden Klausin ja Dannyn seikkailut perustuvat Tonttujen kutsuun.
Eat Pray Love

**Eat Pray Love** voi tarkoittaa seuraavia asioita:

* *[[Omaa tietä etsimässä Italiassa, Intiassa ja Indonesiassa]]* (engl. *Eat Pray Love*), Elizabeth Gilbertin romaani vuodelta 2006
* *[[Eat Pray Love – omaa tietä etsimässä]]*, romaaniin perustuva elokuva vuodelta 2010.
Suomalainen tonttukirja

**Suomalainen tonttukirja** on Mauri Kunnaksen tekemä vuonna 1979 ilmestynyt kirja. Ennen kirjaa Kunnas teki vuonna 1977 ensimmäisen piirrossarjansa *[[Tontut (piirrossarja)|Tontut]]*.

Kirjan pohjalta tehtiin myös musiikkialbumi *[[Välikaton Feetun tonttulevy]]*, joka julkaistiin vuonna 1985.

## Lähteet
Management buyout

**Management buyout** (lyhenne MBO) on yrityskauppa, jossa ostajana on yrityksen toimiva johto. Syitä tämän kaltaisiin järjestelyihin voivat olla yrityksen johdon halu säilyttää työpaikkansa, yrityksen omistajien halu luopua toiminnasta tai ulkopuolisen tahon aikeet vallata yritys ja syrjäyttää sen nykyinen johto. Syynä voi olla myös johdon pyrkimykset hyötyä taloudellisesti enemmän yrityksestä pelkän rahapalkan lisäksi.

## Lähteet
Nalle Puh ja hunajapuu

**Nalle Puh ja hunajapuu** (*Winnie the Pooh and the Honey Tree*) on lyhyt animaatioelokuva vuodelta 1966. Se on Disneyn ensimmäinen Nalle Puh -elokuva, ja sitä on suomeksi esitetty myös lyhyesti nimellä Nalle Puh. Se ja kaksi muuta Nalle Puh -lyhytelokuvaa yhdistettiin vuonna 1977 pitkäksi elokuvaksi *[[Nalle Puh (vuoden 1977 elokuva)|Nalle Puh]]* (*The Many Adventures of Winnie the Pooh*).

## Äänirooleissa

Suomenkielisen version ohjaus: Reino Bäckman (1966), Pekka Lehtosaari (1997).

Laulujen suomennos: Reino Bäckman (1966), Pekka Lehtosaari ja Matti Ranin (1997).

Suomennos: Reino Bäckman (1966), Pekka Lehtosaari (1997).

Tuotanto: Suomi-Filmi Oy (1966).

## Lähteet

## Aiheesta muualla
*
Sasky Ruoveden lukio

**Sasky Ruoveden lukio** toimii vuonna 2003 peruskorjatuissa opetustiloissa. Sasky Ruoveden lukiossa kirjoitat ylioppilaaksi, voit keskittyä erityistavoitteisiisi ja opit itsenäistä elämää. Opiskelu päivälukio-​opiskelijana tavoitteena lukion päättötodistus ja ylioppilastutkinto. Yleissivistävät lukio-​opinnot valmistavat jatko-​opintoihin yliopistoissa, korkeakouluissa ja muissa oppilaitoksissa. 

Ruovedellä on tarjolla lukion yleislinjan lisäksi myös seuraavat painotuslinjat:

* ratsastuslinja
* eläinlääketieteellinen painotuslinja.

Sasky Ruoveden lukio on osa Sasky-koulutuskuntayhtymää.

Koululla on kaksi eurooppalaista yhteistyökumppania, italialainen Olevano Romanon lukio (*Istituto D’istruzione superiore “Renato Cartesio” di Olevano Romano*) lähellä Roomaa sekä Berliinin lähellä sijaitseva Saksan ainoa ratsastuslukio *Prinz-von-Homburg-Schule Neustadt (Dosse)*. Jokaisella lukiolaisella on mahdollisuus osallistua koulujen väliseen yhteistyöhön.

## Aiheesta muualla
*Sasky Ruoveden lukion kotisivut
Ulla Järvilehto

**Ulla Elina Tuulikki Järvilehto** (o. s. **Eskelinen**) (s. 31. joulukuuta 1938 Tampere) on suomalainen lääkäri ja entinen poliitikko, joka on toiminut Suomen Kristillisen liiton kansanedustajana vuosina 1975–1983. 

## Ura
### Opinnot
Järvilehto kirjoitti ylioppilaaksi 1958 ja valmistui lääketieteen lisensiaatiksi 1965. Hänestä tuli naistentautien ja synnytyksen erikoislääkäri 1971.

### Lääkärinä
Järvilehto on toiminut Keski-Suomen keskussairaalan lastentautien apulaislääkärinä ja HYKS:n naistentautien klinikan apulaislääkärinä 1969–1971, Suomen Punaisen Ristin Järvenpään lääkäriaseman gynekologina 1971–1972 sekä yksityislääkärinä Lahdessa ja Tampereella vuodesta 1973.

### Eduskuntatyö
Järvilehto toimi kansanedustajana kaksi vaalikautta vuosina 1975–1983. Hän edusti Hämeen läänin eteläistä vaalipiiriä ja kuului Kristillisen liiton eduskuntaryhmään.  

## Kannanottoja
1970-1980-luvuilla Järvilehto tuli tunnetuksi abortin julkisena vastustajana ja innokkaana Israel-ystävänä. Kansanedustajan paikkansa menetettyään hän keskittyi puhumaan Israel-tilaisuuksissa, joiden tarkoituksena oli kannustaa kristittyjä rukoilemaan Israelin ja juutalaisten puolesta, sekä tarvittaessa auttamaan juutalaisia myös aineellisesti, esimerkiksi heidän muuttaessaan eri maista Israeliin. Hän toimi pitkään ICEJ:n (Jerusalemin Kansainvälisen Kristillisen Suurlähetystön) Suomen-osaston puheenjohtajana.

## Teokset
* *Diagnosis in preinvasive lesions of the cervix* (1974)
* *Urinary oestrone and chronionic gonadotrophin in threatened abortion* (1974)
* *Anna lapsen elää* (1974)
* 
* 
* 

## Yksityiselämä
Järvilehto asuu Tampereella. Hän kuuluu helluntaiherätykseen.

Järvilehdon puoliso vuodesta 1962 oli lääketieteen lisensiaatti Kaarlo Juhani Järvilehto. Kaarlo Järvilehto kuoli vuonna 2018. Heillä on neljä lasta.

## Lähteet
Veikko Matikkala

**Veikko Juhani Matikkala** (4. joulukuuta 1938 Helsinki – 19. syyskuuta 2003 Oulu) oli suomalainen poliitikko. Ammatiltaan hän oli kauppias ja toimitusjohtaja. Matikkala toimi kansanedustajana vuosina 1975–1979 edustaen Oulun läänin vaalipiiriä ja kuului Kristillisen liiton eduskuntaryhmään.
## Lähteet

## Aiheesta muualla
* Veikko Matikkalan muistokirjoitus Helsingin Sanomissa
Omer Khalifa

**Omer Khalifa** (; s. 18. joulukuuta 1956) on sudanilainen entinen yleisurheilija, joka kilpaili keskimatkojen juoksussa. Hän voitti Afrikan-mestaruuskilpailuista neljä mitalia, joista kaksi 800 ja kaksi 1&nbsp;500 metrin matkalta. Khalifa osallistui olympialaisiin kahdesti, vuosina 1984 ja 1988. Hän oli mukana 1&nbsp;500 metrillä molemmilla kerroilla, mutta osallistui myös 800 metrin juoksuun vuonna 1984. Khalifan paras olympiasijoitus oli kahdeksas sija 1&nbsp;500 metrin matkalta Los Angelesin kisoista 1984.

## Ennätykset

*Lähde: IAAF* 

* 800 m: 1.44,75 (1986)
* 1 500 m: 3.33,28 (1986)

## Lähteet
Helmi Morri

**Helmi Esteri Morri** (s. 5. toukokuuta 1938 Pohjaslahti) on suomalainen maatilan emäntä ja poliitikko. Morri toimi kansanedustajana vuosina 1991–1995 edustaen Hämeen läänin pohjoista vaalipiiriä ja kuului Keskustan eduskuntaryhmään. Virtain kaupunginvaltuuston jäsenenä hän oli vuosina 1989–1997. 

## Lähteet
Juho Sillanpää

**Juho Hermanni (Jussi) Sillanpää** (s. 7. elokuuta 1938 Kauhajoki) on suomalainen maanviljelijä ja poliitikko. Sillanpää toimi kansanedustajana vuosina 1987–1991 edustaen Vaasan läänin vaalipiiriä ja kuului Keskustan eduskuntaryhmään.

Sillanpää suoritti maamieskoulun vuonna 1960 ja työskenteli maanviljelijänä Kauhajoella. Kunnallispolitiikassa hän on ollut mukana toimimalla Kauhajoella sekä jäsenenä että puheenjohtajana kunnanvaltuustossa ja kunnanhallituksessa. Sillanpää toimi presidentinvaalin valitsijamiehenä vuosien 1982 ja 1988 presidentinvaaleissa.

Sillanpään vanhemmat olivat maanviljelijä Joonas Sillanpää ja emäntä Maria Paski. Vuonna 1991 Sillanpäälle myönnettiin kunnallisneuvoksen arvonimi.

## Lähteet
Matti Vähänäkki

**Matti Kalervo Vähänäkki** (26. maaliskuuta 1938 Kotka – 29. heinäkuuta 2012 Hamina) oli suomalainen varatuomari, virkamies ja sosialidemokraattinen kansanedustaja. 

Vähänäkki valmistui ylioppilaaksi vuonna 1958, oikeustieteen kandidaatiksi vuonna 1964 ja varatuomariksi vuonna 1967 ja työskenteli toimittajana Eteenpäin-lehdessä Kotkassa vuonna 1960, Ilta-Sanomissa vuosina 1960–1962, nimismiehenä Nummella vuosina 1963–1964, apulaispoliisitarkastajana Kymen lääninhallituksessa vuosina 1966–1967, II kaupunginsihteerinä Lappeenrannassa vuosina 1967–1969 ja Vehkalahden kunnanjohtajana vuosina 1969–1999. 

Kansanedustajana hän toimi neljä kautta vuosina 1987–2003 edustaen vuosina 1987–1999 Kymen läänin vaalipiiriä ja vuosina 1999–2003 Kymen vaalipiiriä ja kuului Sosialidemokraattiseen eduskuntaryhmään.  

Vähänäkki oli sotalapsena Ruotsissa.

## Lähteet
Rantakirppu

**Rantakirppu** () on ajanvietteellinen ajoneuvo, jossa on kookkaat ja leveät pyörät. Se on suunniteltu ajettavaksi hiekkaisilla dyyneillä ja uimarannoilla.

Rantakirput on yleensä valmistettu erilaisia rakennussarjoja käyttäen Volkswagen Kuplan pohjalevyä, akselistoja, voimansiirtoa ja moottoria hyödyntäen.
Raimo Mähönen

**Raimo Aulis Mähönen** (s. 18. maaliskuuta 1938 Harlu) on suomalainen poliitikko. Mähönen toimi kansanedustajana kaksi kautta vuosina 1995–2003 edustaen vuosina 1995–1999 Mikkelin läänin vaalipiiriä  ja vuosina 1999–2003 Mikkelin vaalipiiriä ja kuului Sosialidemokraattiseen eduskuntaryhmään. Kotikaupungissaan Pieksämäellä hänellä on ollut lukuisia kunnallisia luottamustoimia ja vuonna 2007 hänelle myönnettiin kunnallisneuvoksen arvonimi.

## Lähteet
Anna-Kaarina Louvo

**Anna-Kaarina Louvo** (s. 14. lokakuuta 1937 Kauhava) on suomalainen erikoishammaslääkäri ja poliitikko. Louvo toimi kansanedustajana neljä vaalikautta vuosina 1979–1995 edustaen Kymen läänin vaalipiiriä  ja kuului Kokoomuksen eduskuntaryhmään. Hänen puolisonsa oli Jarmo Louvo.

## Lähteet
Taiwaninloistoharakka

**Taiwaninloistoharakka** (*Urocissa caerulea*) on varisten heimoon kuuluva lintulaji. Se elää kotoperäisenä Taiwanin saarella ja on Taiwanin kansallislintu.

## Lähteet
Pähr-Einar Hellström

**Pähr-Einar Hellström** (s. 6. syyskuuta 1937) on suomalainen poliitikko ja lääkäri. Hellström toimi kansanedustajana 1. elokuuta 1985 – 23. maaliskuuta 1987 noustuaan eduskuntaan, kun Pär Stenbäck siirtyi Suomen Punaiseen Ristiin. Hellström edusti Uudenmaan läänin vaalipiiriä ja kuului RKP:n eduskuntaryhmään. Poliittisen uransa jälkeen hän lähti Afrikkaan johtamaan kansanterveyshankkeita.

Hellströmin tytär Micaela Hellström on meribiologi, joka on kehittänyt e-DNA-analyysimenetelmää.

## Lähteet
Pirttijärvi (Puolanka)

**Pirttijärvi** on järvi Puolangalla Auhon ja Lippoperän välillä, kuntakeskuksesta parisenkymmentä kilometriä luoteeseen.

Järven pinnankorkeus on 136,4 metriä, syvimmillään se on noin kahdeksan metrin syvyinen. Kaakon puolen Auhojärvestä Pirttijärven erottaa lyhyt salmi, pohjoisen puolen Vähäjärvestä siihen laskee  pieni Vähäjoki. Järvi on kapeahko ja pitkä, luode-kaakkosuunnassa se on noin kolmen kilometrin pituinen ja leveimmillään alle kilometri. Järven laskujoki Pirttijoki laskee Jorvasjärveen ja sieltä edelleen Tilanjokea Kiiminkijokeen. Pirttijärvi kuuluu siis Kiiminkijoen vesistöalueeseen. Järven lounaisranta on asuttu, sitä seuraa Luppoperälle Kalhamajärven vieritse menevä tie. Myös koillisrannan Tossuperällä on asutusta. Järven luoteispäässä on uimaranta ja kota. Kaakkoispäässä on taas useita pieniä luotoja ja keskijärvellä neljä nimettyä suurempaa saarta, Pökkelösaari, Puusaari, Heinäsaari ja Kuikkasaari. Niitä vastapäätä järven pohjoisrannalla on Kalmoniemi.
Helvi Niskanen

**Helvi Annikki Niskanen** (30. heinäkuuta 1938 Suojärvi – 21. tammikuuta 2017 Oulu) oli suomalainen poliitikko. Niskanen toimi kansanedustajana vuosina 1970–1983 edustaen Oulun läänin vaalipiiriä ja kuului Suomen Kansan Demokraattisen Liiton eduskuntaryhmään.

Marraskuussa 1970 Niskanen ehdotti rikoslakiuudistusta käsiteltäessä, että niin sanottua kehotuspykälää ei lisättäisi uuteen lakiin, mutta ehdotusta ei hyväksytty eduskunnan äänestyksessä.

## Lähteet
Timo Roos

**Timo Antero Roos** (5. elokuuta 1936 Karkku – 22. lokakuuta 2023 Hämeenlinna) oli suomalainen erityisopettaja ja poliitikko, joka toimi SDP:n kansanedustajana vuosina 1983–1995.

## Elämä ja ura
Roos valmistui kansakoulunopettajaksi Jyväskylän kasvatusopillisesta korkeakoulusta vuonna 1959 ja työskenteli kansakoulunopettajana Uuraisilla 1959–1960 sekä Karkun Heinoossa 1960–1970. Vuonna 1969 Roos suoritti erityisopettajan tutkinnon Jyväskylän yliopistossa, jonka jälkeen hän toimi opettajana Vammaskosken erityiskoulussa Vammalassa 1970–1983. 

Roos valittiin eduskuntaan vuonna 1983 Turun läänin pohjoisesta vaalipiiristä. Kansanedustajankausi kesti vuoteen 1995, jolloin hän ei enää asettunut ehdolle. Roos oli Karkun kunnanvaltuuston jäsen 1965–1972 ja Vammalan kaupunginvaltuuston jäsen 1973–2000. Presidentin valitsijamiehenä hän oli 1982 ja 1988. Vuosina 1993–1997 Roos toimi Pirkanmaan maakuntavaltuuston puheenjohtajana. Vuonna 2000 hänelle myönnettiin kunnallisneuvoksen arvonimi.

Roos kirjoitti yli 2 000 kolumnia tai pakinaa muun muassa *[[Tyrvään Sanomat|Tyrvään Sanomiin]]* ja *[[Demari]]in*, jossa hän käytti nimimerkkiä ”Nieminen Vee”. Vuonna 1997 Roos julkaisi muistelmateoksensa *Minulta on tiedusteltu*. Hän oli myös innokas harmonikansoittaja.

Roos on eduskunnan perinteisen kuttupuheen isä. Kyseessä on epävirallinen tapa, jossa joku kansanedustaja pitää kuttu-aiheisen puheen maataloutta koskevan budjettikeskustelun yhteydessä. Roos piti ensimmäisen kuttupuheensa vuonna 1983. Roos ei itse arvostanut, että hänen kuttutalouden merkitystä korostanut puheensa oli myöhemmin muutettu kaksimielisyyksiä ja sananmuunnoksia sisältäneeksi vitsiksi.

## Perhe
Roosin puoliso oli Tuuloksesta kotoisin ollut lehtori Kaija Terho (k. 2019), jonka kanssa hän avioitui vuonna 1960. He asuivat Hämeenlinnassa vuodesta 2003 lähtien.

## Teokset
*

## Lähteet
Monta Ellis

**Monta Ellis** (s. 26. lokakuuta 1985 Jackson, Mississippi) on yhdysvaltalainen koripalloilija. Hän on NBA-urallaan edustanut Golden State Warriorsia vuosina 2005–2012, Milwaukee Bucksia vuosina 2012–2013, Dallas Mavericksia vuosina 2013–2015 ja Indiana Pacersia vuosina 2015–2017. Pacers maksaa hänelle palkkaa vielä kauden 2021–2022 loppuun.

## Lähteet
Eneberg

**Eneberg** on suomalainen aatelissuku, jonka jäsenet käyttävät nykyään nimeä *Kivikataja*.

Senaattori Waldemar Eneberg aateloitiin joulukuussa 1903 ja hänen kuoltuaan seuraavana vuonna hänen lapsensa introdusoitiin Suomen ritarihuoneeseen numerolla 277. Hänen sukunsa tunnettiin aiemmin nimellä Enberg ja oli alkujaan Porista, jossa sen tiedetään olleen jo 1600-luvun lopulla. Eneberg otti aatelissukunsa tunnuslauseeksi routavuosien aikaisen vanhasuomalaisten iskulauseen ”taipuu ei taitu”, joka sopi myös hänen katajaan viittaavaan sukunimeensä. Neljä Enebergin lasta suomensi myöhemmin nimensä *Kivikatajaksi*, mikä on nykyään kaikkien aatelissuvun jäsenten nimenä.

Waldemar Enebergin veli oli assyriologi Karl Fredrik Eneberg, joka ei siis kuulunut aatelissukuun.

## Lähteet
Metronomy

**Metronomy** on elektronista musiikkia soittava yhtye, jonka Joseph Mount perusti Devonissa, Englannissa vuonna 1999. Tällä hetkellä yhtyeessä soittavat Joseph Mount (laulu, kitara ja koskettimet), Anna Prior (rummut ja taustalaulu), Oscar Cash (kitara, koskettimet ja taustalaulu), Gbenga Adelekan (basso ja taustalaulu) ja Michael Lovett (kitara, koskettimet ja taustalaulu). Mount julkaisee myös remiksejä Mentronomyn nimissä. Mount on remiksannut monia esiintyjiä, esimerkiksi Franz Ferdinandia, Klaxonsia, Goldfrappia, Zero 7:iä, Ladytronia, Kate Nashia ja Lykke Litä.

## Diskografia
### Albumit
* *Pip Paine (Pay The £5000 You Owe)* – Holiphonic (2006) 
* *Nights Out* – Because Music (2008) 
* *Pip Paine (Pay The £5000 You Owe)* – Because Music (2009) (uudelleenjulkaisu vuonna 2009 (Because Music) sis. 4 bonuskappaletta)
* *The English Riviera – Because Music* (2010)
* *Love Letters – Because Music* (2013)
* *Summer 08* (2016)
* *Metronomy Forever* (2019)

### Singlet ja EP:t
* *Wonders* (2005) – Wonders, Holiphonic
* *You Could Easily Have Me* (3. huhtikuuta 2006) – Holiphonic
* *Trick Or Treatz* (11. syyskuuta 2006) – Holiphonic
* *Radio Ladio* (12. marraskuuta 2007) – Need Now Future Records
* *My Heart Rate Rapid* (7. huhtikuuta 2008) – Because Music
* *Holiday* (7. heinäkuuta 2008) – Because Music
* *Heartbreaker vs. Holiday* (1. elokuuta 2008) – Because Music, Need Now Future Records
* *A Thing For Me* (2008)
* *Radio Ladio* (uudelleenjulkaisu) (2009)
* *Not Made For Love* (14. syyskuuta 2009) – Because Music
**Salted Caramel Ice Cream* (19.6.2019) – Because Music

### Remixit
*Magnet – "Hold On"
*Klaxons – "Atlantis to Interzone"
*Architecture in Helsinki – "Do the Whirlwind"
*Roots Manuva – "Awfully Deep (Lambeth Blues)"
*Kate Nash – "Foundations"
*Max Sedgley – "Slowly"
*Gorillaz – "El Mañana"
*Good Shoes – "Morden"
*Charlotte Gainsbourg – "5:55"
*Zero 7 – "Futures"
*Get Cape. Wear Cape. Fly – "I-Spy"
*DNTEL – "The Distance"
*The Young Knives – "Weekends and Bleak Days (Hot Summer)"
*Dead Disco – "The Treatment"
*Infadels – "Love Like Semtex"
*Sébastien Tellier – "La Ritournelle"
*Hot Club de Paris – "Clockwork Toy"
*Box Codax – "Naked Smile"
*Temposhark – "Not That Big"
*Ladytron – "Sugar"
*Charlie Alex March – "Piano Song"
*Franz Ferdinand – "Do You Want To"
*Love Is All – "Spinning and Scratching"
*Late of the Pier – "The Bears Are Coming"
*Goldfrapp – "Happiness"
*Lykke Li – "I'm Good I'm Gone"
*Midnight Juggernauts – "Into the Galaxy"
*Cansei de Ser Sexy – "Move"
*Ximena Sariñana – "La tina"
*K.D. Lang – "Coming Home"
*The Very Best – "Warm Heart Of Africa"
*Joakim – "Spiders"
*Air – "So Light Is Her Footfall"

## Aiheesta muualla
*Metronymyn virallinen sivusto
*
Amboselin kansallispuisto

**Amboselin kansallispuisto** on kansallispuisto Kajiadon piirikunnassa Keniassa 260 kilometriä Nairobista etelään. Se sijaitsee Kilimanjaron vuoren lähellä Tansanian rajalla. Kansallispuisto on yksi Kenian suosituimmista ja sen pinta-ala on 392 neliökilometriä. Suurin osa alueen asukkaista on maasaita. Puisto tunnetaan ennen kaikkea norsuistaan.
## Historia
Kansallispuiston nimi tulee maasain kielestä ja tarkoittaa suolaista pölyä.

Amboseli oli suojeltu alue jo ennen kuin se vuonna 1974 nimitettiin kansallispuistoksi. Vuodesta 1991 lähtien se on kuulunut Unescon Ihminen ja biosfääri -ohjelmaan (MAB). Puistoa on esitetty Unescon maailmanperintöluetteloon vuonna 2023.   
## Maantiede

Alue on suurimmaksi osaksi avointa tasankoa, mistä johtuen villieläinten havaitseminen on helppoa. Sadekausien aikana sataa runsaasti vettä, ja sitä tulee myös Kilimanjaron vuorelta, mutta välillä on vähäsateisia vuosia. Alueella on järviä ja soita, jotka houkuttelevat eläimiä. On myös metsäisiä alueita, joissa yleisin puu on akaasia. Puistossa ei sallita poistumista autoista muualla kuin yhdellä kukkulalla, josta aukeaa laaja näköala kansallispuistoon ja jossa on tarjolla informaatiota maastosta ja eläimistä. Siellä on myös piknik-pöytiä. Lähistön kylissä voi tutustua maasaikulttuuriin. 
## Eläimistö

Norsujen lisäksi turistit voivat nähdä mm. leijonia, kirahveja, puhveleita, gepardeja, antilooppeja, virtahepoja, seeproja ja hyeeniä. Vuosien 2020-22 kuivuus hävitti suuren osan eläimistä. Kansallispuistossa on yli 400 lintulajia, mm. flamingoja, pelikaaneja, Afrikanmarabu-haikaroita, sihteerilintuja, strutseja ja etelänkruunukurkia. Osa linnuista elää soilla ja vesialueilla. Soissa on myös kaloja, esim. monni.    
## Uhat

Vuosina 2009 ja 2020-22 oli vähän sateita, ja kuivuus tappoi tuhansia eläimiä. Sen sijaan vuodenvaihteessa 2023/24 puisto on elpynyt runsaiden sateiden johdosta. Kuivuuden lisäksi uhkia ovat salametsästäjät, jotka tappavat norsuja niiden syöksyhampaiden vuoksi. Vuonna 1989 kiellettiin norsunluun myynti, ja kanta on päässyt kasvamaan, vaikka salametsästys ei loppunut. Eläimiä on myös tapettu niiden siirtyessä etsimään ruokaa maanviljelijöiden tiloille. Ongelmia lisää asutuksen ja turistipalvelujen laajentuminen lähialueelle, joten kansallispuiston eläinten elinalueet ovat vaarassa supistua.    
## Kuvasto

Amboseli National Park Kenya 01.jpg|Kimanan portti kansallispuistoon
Amboseli National Park and Mt. Kilimanjaro.jpg|Kilimanjaron vuori
Amboseli National Park in Kenya 06.jpg|Näköalakukkula 
Amboseli National Park in Kenya 04.jpg|Näköala kukkulalta
Amboseli National Park in Kenya 03.jpg|Näköala kukkulalta
Amboseli National Park Kenya 06.jpg|Suo
Amboseli National Park Kenya 07.jpg|Tie sateisena aikana


## Lähteet
Nakurujärven kansallispuisto

**Nakurujärven kansallispuisto** on  yksi Kenian suosituimmista kansallispuistoista.

Puisto sijaitsee Itä-Afrikan hautavajoaman pohjalla. Sen alueella on monenlaisia elinympäristöjä. Se on 188 neliökilometrin kokoinen, ja järvi peittää kolmanneksen puistosta. Järvi on matala ja voimakkaasti emäksinen. Siihen laskee yksi ympärivuotinen joki ja neljä jokea, joissa on vettä vain osan aikaa vuodesta.

Puisto tunnetaan ennen kaikkea flamingoistaan. Enimmillään järvellä arvioitiin elävän puolestatoista kolmeen miljoonaa flamingoa. Kun jokien mukanaan tuomat saasteet tappoivat lintujen ravintonaan käyttämiä leviä, flamingot muuttivat pois, mutta vuonna 2017 sinne oli palannut jo 300 000 lintua.

Kasvillisuus on monimuotoista, sieltä on tunnistettu 500 kasvilajia. Puistoon on myös siirretty leveähuulisarvikuonoja muualta.

## Lähteet

## Aiheesta muualla
E1 Music

***E1 Music*** (vuoteen 2009 Koch Records) on E1 Entertainmentin tytäryhtiö sekä Yhdysvaltain suurin itsenäinen levy-yhtiö. Sen jakelijana toimii myös Universal Music Group Euroopassa ja Aasiassa nimikkeellä E1 Universal. Nykyään sen Yhdysvaltain jakelijana toimii Epic Records. Tammikuussa 2009 Koch Records vaihtoi nimensä, jolloin se nimettiin *E1 Music*iksi emoyhtiönsä *Entertainment Onen* mukaan.

## Lähteet
Ethie Sousa

**Ethie Viane Melo Sousa** (s. 13. toukokuuta 1980, Mesa, Brasilia) on brasilialainen jalkapalloilija, pelipaikaltaan keskikenttä. Hän on edustanut aina vuoteen 2008 brasilialaisia pl. vuosia 2003-2004, jolloin hän edusti Liaoningin kiinalaisseuraa.

Vuonna 2008 Ethie siirtyi Ykkösen PS Kemiin ja seuraavana kautena naapurikaupungin Ykkösessä pelanneeseen TP-47:ään, jossa hän jatkoi vielä kaudella 2010, vaikka TP-47 oli pudonnut Kakkoseen. AC Oulun ja TP-47:n farmisopimuksen perusteella Ethie siirtyi Veikkausliigassa pelanneeseen AC Ouluun heinäkuussa 2010 pelaten kaikkiaan 13 ottelua tullen pääosin vaihdossa kentälle.

## Lähteet
*Ethien pelaajatilastot mm. joukkueet Brasiliassa
*Ethie Sousa PS Kemin sivulla 
*Ethie tulo kesällä 2009 TP-47:ään
*Ethie tulosta keväällä 2010 TP-47:ään
*Ethie Sousa AC Oulun sivulla
Sota-ajan hallitus

**Sota-ajan hallitus** on hallitus, jonka tehtävänä on hallita sodan ajan. Sota-ajan hallitukset ovat tyypillisesti laajapohjaisia, joko yhteishallituksia kaikista valtiopäivillä edustettujen puolueiden edustajista koottuja tai mahdollisimman laajapohjaisia, jolloin oppositio on pieni. Toinen sota-ajan hallituksen piirre on se, että ulkopolitiikasta ja puolustuspolitiikasta sodankäyntiä koskien päättävät tosiasiassa melko harvat hallituksen jäsenet, niin sanottu hallituksen sisäpiiri salassapidon ja päätöksenteon nopeuden takaamiseksi.